CELEX: 32006D0799
Language: lv
Date: 2006-11-03 00:00:00
Title: 2006/799/EK: Komisijas Lēmums ( 2006. gada 3. novembris ), ar ko Kopienas ekomarķējuma piešķiršanai augsnes ielabošanas līdzekļiem nosaka pārskatītus ekoloģiskos kritērijus un ar tiem saistītās vērtēšanas un verifikācijas prasības (izziņots ar dokumenta numuru K(2006) 5369)   (Dokuments attiecas uz EEZ)

24.11.2006   
            
            
               LV
            
            
               Eiropas Savienības Oficiālais Vēstnesis
            
            
               L 325/28
            
         
      KOMISIJAS LĒMUMS
   
   (2006. gada 3. novembris),
   ar ko Kopienas ekomarķējuma piešķiršanai augsnes ielabošanas līdzekļiem nosaka pārskatītus ekoloģiskos kritērijus un ar tiem saistītās vērtēšanas un verifikācijas prasības
   (izziņots ar dokumenta numuru K(2006) 5369)
   (Dokuments attiecas uz EEZ)
   (2006/799/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu (1), un jo īpaši tās 6. panta 1. punkta otro daļu,
   apspriedusies ar Eiropas Savienības Ekomarķējuma komiteju,
   tā kā:
   
               (1)
            
            
               Kopienas ekomarķējuma piešķiršanai augsnes ielabošanas līdzekļiem un augšanas substrātiem saskaņā ar Regulu (EK) Nr. 1980/2000 savlaicīgi pārskatīti ekoloģiskie kritēriji un ar tām saistītās vērtēšanas un verifikācijas prasības, kas noteiktas ar Komisijas Lēmumu 2001/688/EK (2).
            
         
               (2)
            
            
               Ņemot vērā šīs pārskatīšanas rezultātus, ir ieteicams šo produktu grupu sadalīt divās atsevišķās produktu grupās.
            
         
               (3)
            
            
               Tāpēc Lēmums 2001/688/EK jāaizstāj ar diviem atsevišķiem lēmumiem attiecīgi par augsnes ielabošanas līdzekļiem un par augšanas substrātiem.
            
         
               (4)
            
            
               Ņemot vērā šīs pārskatīšanas rezultātus, pārskatot kritērijus un prasības, kas attiecas uz augsnes ielabošanas līdzekļiem, un kuru spēkā esamības termiņš beidzas 2007. gada 28. augustā, būtu vēlams ņemt vērā zinātnes jaunākās atziņas un tirgus norises.
            
         
               (5)
            
            
               Pārskatītie ekoloģiskie kritēriji būs spēkā četrus gadus.
            
         
               (6)
            
            
               Ieteicams paredzēt līdz astoņpadsmit mēnešiem ilgu pārejas periodu ražotājiem, kas ekomarķējumu saņēmuši pirms 2006. gada 1. oktobra, vai pirms minētās dienas iesnieguši pieteikumu ekomarķējuma saņemšanai, dodot viņiem laiku pielāgot savu produkciju atbilstoši pārskatītajiem kritērijiem un prasībām.
            
         
               (7)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota, pamatojoties uz Regulas (EK) Nr. 1980/2000 17. pantu,
            
         IR PIEŅĒMUSI ŠO LĒMUMU.
   1. pants
   Produktu grupai “augsnes ielabošanas līdzekļi” pieder materiāli, kas jāpievieno augsnei in situ, galvenokārt, lai saglabātu vai uzlabotu tās fizikālās īpašības, un kas var uzlabot tās ķīmiskās un/vai bioloģiskās īpašības vai aktivitāti.
   2. pants
   Lai augsnes ielabošanas līdzekļiem saskaņā ar Regulu (EK) Nr. 1980/2000 piešķirtu Kopienas ekomarķējumu, tiem jāietilpst 1. pantā definētajā produktu grupā “augsnes ielabošanas līdzekļi”, un tiem jāatbilst šā lēmuma pielikumā noteiktajiem ekoloģiskajiem kritērijiem.
   3. pants
   Produktu grupas “augsnes ielabošanas līdzekļi” ekoloģiskās īpašības novērtē, pamatojoties uz īpašajiem ekoloģiskajiem kritērijiem, kas noteikti pielikumā.
   4. pants
   Administratīviem mērķiem produktu grupai “augsnes ielabošanas līdzekļi” piešķir kodu “003”.
   5. pants
   Atceļ Lēmumu 2001/688/EK.
   6. pants
   Ekomarķējumu, kas produktu grupai “augsnes ielabošanas līdzekļi un augšanas substrāti” piederīgajiem produktiem piešķirts pirms 2006. gada 1. oktobra, var turpināt izmantot līdz 2008. gada 30. aprīlim.
   Ja pieteikumi ekomarķējuma saņemšanai produktu grupai “augsnes ielabošanas līdzekļi un augšanas substrāti” piederīgajiem produktiem iesniegti pirms 2006. gada 1. oktobra, tiem ekomarķējumu var piešķirt, ievērojot noteikumus, ko piemēro līdz 2007. gada 28. augustam. Šādos gadījumos ekomarķējumu drīkst izmantot līdz 2008. gada 30. aprīlim.
   7. pants
   Šis lēmums ir adresēts dalībvalstīm.
   
      Briselē, 2006. gada 3. novembrī
      
         
            Komisijas vārdā —
         
            Komisijas loceklis
         
         Stavros DIMAS
         
      
   
   
      (1)  OV L 237, 21.9.2000., 1. lpp.
   
      (2)  OV L 242, 12.9.2001., 17. lpp. Lēmumā grozījumi izdarīti ar Lēmumu 2005/384/EK (OV L 127, 20.5.2005., 20. lpp.).
   
      PIELIKUMS
      PAMATPRINCIPI
      Gadījumos, kad tas nepieciešams, līdz laikam, kamēr tiek pieņemti attiecīgie horizontālie standarti, kas izstrādāti pēc CEN Darba grupas Task Force 151 “Horizontal” norādījumiem, testēšana un paraugu ņemšana saskaņā ar tehniskās komitejas CEN 223 “Augsnes ielabošanas līdzekļi un augšanas substrāti” izstrādātajām metodēm.
      Paraugu ņemšana jāveic pēc CEN/TC 223 (WG 3 darba grupas) noteiktajām metodēm, ko CEN noteikusi un apstiprinājusi ar standartu EN 12579 “Augsnes ielabošanas līdzekļi un augšanas substrāti. Paraugu ņemšana”. Ja nepieciešamie testēšanas vai paraugu ņemšanas paņēmieni šajās testēšanas un paraugu ņemšanas metodēs nav noteikti, kompetentā iestāde vai iestādes, kas izskata pieteikumu (turpmāk tekstā “kompetentā iestāde”), norāda, kuras testēšanas un/vai paraugu ņemšanas metodes tā atzīst par pieņemamām.
      Gadījumos, kad tas ir lietderīgi, var izmantot citas testēšanas metodes, ja kompetentā iestāde akceptējusi to ekvivalenci. Gadījumos, kad testēšanas metodes nav norādītas, vai ir norādīts, ka tās izmantojamas verifikācijai vai uzraudzībai, kompetentajām iestādēm attiecīgi jāizmanto pieteikuma iesniedzēja deklarācija vai iesniegtie dokumenti, un/vai uz neatkarīgas verifikācijas rezultāti.
      Izskatot pieteikumus un uzraugot atbilstību šajā pielikumā noteiktajiem kritērijiem, kompetentajām iestādēm ieteicams ņemt vērā, vai ir ieviesta kāda atzīta vides pārvaldības sistēma, piemēram, EMAS vai ISO 14001. (NB. Šādas pārvaldības sistēmas ieviešana nav obligāta prasība).
      Šo kritēriju mērķi jo īpaši ir veicināt:
      
                  —
               
               
                  atkritumu vākšanā un/vai pārstrādē iegūtu organiskās vielas saturošu materiālu izmantošanu, lai samazinātu noglabājamo (piemēram, poligonos) cieto atkritumu daudzumu,
               
            
                  —
               
               
                  ar šo produktu lietošanu saistītās vides bīstamības un kaitīguma samazināšanu, ko rada smagie metāli un citi bīstami savienojumi.
               
            Kritēriji ir noteikti tādā līmenī, ka marķējumu piešķir tikai tādiem augsnes ielabošanas līdzekļiem, kuru kaitīgā ietekme uz vidi ir neliela visa attiecīgā produkta aprites cikla laikā.
      EKOLOĢISKIE KRITĒRIJI
      1.   Sastāvdaļas
      Atļauts izmantot šādas sastāvdaļas:
      1.1.   Organiskās sastāvdaļas
      Produktam var piešķirt ekomarķējumu tikai tad, ja tas nesatur kūdru, un tā sastāvā esošās organiskās vielas iegūtas atkritumu vākšanā un/vai pārstrādē (kā noteikts Padomes 1975. gada 15. jūlija Direktīvā 75/442/EEK par atkritumiem (1) un minētās direktīvas I pielikumā).
      
         Pieteikuma iesniedzējs kompetentajai iestādei sniedz precīzu informāciju par attiecīgā produkta sastāvu un deklarāciju, ka iepriekšminētā prasība tiek ievērota.
      
      1.2.   Nosēdumi
      Produkti nedrīkst saturēt kanalizācijas nosēdumus. To sastāvā drīkst būt tikai citi tādi nosēdumi (izņemot kanalizācijas nosēdumus), kas atbilst šādiem kritērijiem:
      Nosēdumi identificēti kā viens no šādiem atkritumu veidiem, kas iekļauti atkritumu Eiropas sarakstā (kas noteikts ar Komisijas 2001. gada 16. janvāra Lēmumu 2001/118/EK, ar ko groza Lēmumu 2000/532/EK attiecībā uz atkritumu sarakstu (2):
      
                  0203 05
               
               
                  augļu, dārzeņu, labības produktu, pārtikas eļļu, kakao, kafijas, tējas un tabakas; konservu; rauga un rauga ekstrakta; melases gatavošanas un fermentācijas uzņēmumu vietējo attīrīšanas iekārtu dūņas
               
            
                  0204 03
               
               
                  cukura ražošanas uzņēmumu vietējo attīrīšanas iekārtu dūņas
               
            
                  0205 02
               
               
                  piena pārstrādes uzņēmumu vietējo attīrīšanas iekārtu dūņas
               
            
                  0206 03
               
               
                  maizes un konditorejas izstrādājumu uzņēmumu vietējo attīrīšanas iekārtu dūņas
               
            
                  0207 05
               
               
                  alkoholisko un bezalkoholisko dzērienu (izņemot kafijas, tējas un kakao) ražošanas uzņēmumu vietējo attīrīšanas iekārtu dūņas
               
            Nosēdumi jāsavāc no katras rašanās vietas atsevišķi, un tas nozīmē, ka pēc attiecīgā ražošanas procesa nenotiek dažādu notekūdeņu vai nosēdumu sajaukšana.
      Smago metālu maksimālā koncentrācija (mg/kg sausnas) atkritumos pirms to attīrīšanas atbilst 2. kritērijā noteiktajām prasībām.
      Nosēdumi atbilst visiem pārējiem šajā pielikumā noteiktajiem ekomarķējuma piešķiršanas kritērijiem, un tādā gadījumā tie uzskatāmi par pietiekami stabilizētiem un sanitārajām prasībām atbilstošiem.
      
         Pieteikuma iesniedzējs kompetentajai iestādei sniedz precīzu informāciju par attiecīgā produkta sastāvu un deklarāciju, ka visas iepriekšminētās prasības tiek ievērotas.
      
      1.3.   Minerālvielas
      Minerālvielas nedrīkst būt iegūtas:
      
                  —
               
               
                  teritorijās, kas pasludinātas par Kopienai nozīmīgām saskaņā ar Padomes 1992. gada 21. maija Direktīvu 92/43/EEK par dabisko dzīvotņu, savvaļas faunas un floras aizsardzību (3),
               
            
                  —
               
               
                  
                     Natura 2000 tīklā iekļautajās teritorijās, ko veido īpaši aizsargājamās teritorijas saskaņā ar Padomes 1979. gada 2. aprīļa Direktīvu 79/409/EEK par savvaļas putnu aizsardzību (4), un teritorijās, uz kurām attiecas Direktīva 92/43/EEK, vai tām pielīdzināmās teritorijās, kas atrodas ārpus Eiropas Savienības, uz kurām attiecas ANO Konvencija par bioloģisko daudzveidību.
               
            
         Pieteikuma iesniedzējs kompetentajai iestādei iesniedz attiecīgu iestāžu izdotu deklarāciju, ka šī prasība ir ievērota.
      
      2.   Bīstamu vielu satura ierobežojumi
      Gatavajā produktā, izsakot sausnā, šādu elementu saturs nedrīkst pārsniegt turpmāk norādītās vērtības:
      
                  Elements
               
               
                  mg/kg (sausnas)
               
            
                  Zn
               
               
                  300
               
            
                  Cu
               
               
                  100
               
            
                  Ni
               
               
                  50
               
            
                  Cd
               
               
                  1
               
            
                  Pb
               
               
                  100
               
            
                  Hg
               
               
                  1
               
            
                  Cr
               
               
                  100
               
            
                  Mo (5)
                  
               
               
                  2
               
            
                  Se (5)
                  
               
               
                  1,5
               
            
                  As (5)
                  
               
               
                  10
               
            
                  F (5)
                  
               
               
                  200
               
            Piezīme: Šīs robežvērtības piemēro, ja valstu tiesību normās netiek paredzētas attiecīgas stingrākas prasības.
      
         Pieteikuma iesniedzējs kompetentajai iestādei iesniedz attiecīgus testēšanas pārskatus un deklarāciju, ka šī prasība ir ievērota.
      
      3.   Svešķermeņu piemaisījumi
      Gatavajā produktā sausnas masā stikla, metāla un plastmasu piemaisījumu (ar daļiņu izmēru > 2 mm) saturam jābūt mazākam par 0,5 %.
      
         Pieteikuma iesniedzējs kompetentajai iestādei iesniedz attiecīgus testēšanas pārskatus un deklarāciju, ka šī prasība ir ievērota.
      
      4.   Slāpeklis
      Slāpekļa saturs produkta sausnas masā nedrīkst pārsniegt 3 % Nkop. un neorganiskā N saturs nedrīkst pārsniegt 20 % no kopējā slāpekļa satura (vai organiskā N saturam jābūt ≥ 80 %).
      
         Pieteikuma iesniedzējs kompetentajai iestādei iesniedz deklarāciju, ka šī prasība ir ievērota.
      
      5.   Produkta īpašības
      
                  a)
               
               
                  Produkti jāpiegādā cietvielas veidā, kura masas sausnas saturs ir ne zemāks par 25 %, un sausna satur ne mazāk kā 20 % organisko vielu (nosaka pēc zudumiem karsējot);
               
            
                  b)
               
               
                  Produkti nedrīkst samazināt dīdzību vai kavēt augu turpmāko augšanu un attīstību.
               
            
         Pieteikuma iesniedzējs kompetentajai iestādei iesniedz deklarāciju, ka šī prasība ir ievērota, tai pievienojot iesniedz attiecīgus testēšanas pārskatus un citus dokumentus.
      
      6.   Veselība un drošība
      Produktu piesārņojums ar svarīgākajiem patogēniem nedrīkst pārsniegt šādus maksimāli pieļaujamos līmeņus:
      
                  —
               
               
                  salmonella: nekonstatē 25 g paraugā,
               
            
                  —
               
               
                  helmintu oliņas: nekonstatē 1,5 g paraugā (6),
               
            
                  —
               
               
                  
                     E. Coli: < 1 000 MPN/g (MPN: most probable number – varbūtīgākais skaits) (7).
               
            
         Pieteikuma iesniedzējs kompetentajai iestādei iesniedz attiecīgus testēšanas pārskatus un citus dokumentus, un deklarāciju, ka šī prasība ir ievērota.
      
      7.   Dīgtspējīgas sēklas/sakneņi
      Gatavajā produktā dīgtspēju saglabājušu nezāļu sēklu un agresīvu nezāļu augu daļu, ar kurām tās vairojas veģetatīvi, nedrīkst būt vairāk par divām vienībām litrā.
      
         Pieteikuma iesniedzējs kompetentajai iestādei iesniedz deklarāciju, ka šī prasība ir ievērota, tai pievienojot attiecīgus testēšanas pārskatus un citus dokumentus.
      
      8.   Kopā ar produktu sniedzamā informācija
      Uz iepakojuma vai atsevišķas produkta apraksta lapas (neatkarīgi no tā, vai produktu pārdod iepakojumā vai bez tā) kopā ar produktu jāsniedz šāda informācija:
      Vispārīga informācija
      
                  a)
               
               
                  par tirdzniecību atbildīgās struktūras nosaukums un adrese;
               
            
                  b)
               
               
                  deskriptors, ar ko norāda konkrētā produkta veidu, tajā iekļaujot formulējumu “AUGSNES IELABOŠANAS LĪDZEKLIS”;
               
            
                  c)
               
               
                  partijas identifikācijas kods;
               
            
                  d)
               
               
                  daudzums (masas vai tilpuma vienībās);
               
            
                  e)
               
               
                  produkta ražošanai izmantotie galvenie izejmateriāli (kuru tilpuma daļa pārsniedz 5 %);
               
            Ja vajadzīgs, uz iepakojuma vai atsevišķas produkta apraksta lapas jāsniedz šāda produkta lietošanas informācija:
      
                  a)
               
               
                  ieteicamie glabāšanas apstākļi un ieteicamais izlietošanas termiņš;
               
            
                  b)
               
               
                  norādījumi par darba drošību un lietošanas drošumu;
               
            
                  c)
               
               
                  produktam paredzētā lietojuma un lietošanas ierobežojumu apraksts;
               
            
                  d)
               
               
                  norādījums par produkta piemērotību īpašām augu grupām (piemēram, kalcifobām vai kalcifilām kultūrām);
               
            
                  e)
               
               
                  pH, oglekļa un slāpekļa attiecība (C/N);
               
            
                  f)
               
               
                  dati par organisko vielu stabilitāti (stabilas vai ļoti stabilas) saskaņā ar valsts vai starptautisko standartu;
               
            
                  g)
               
               
                  dati par ieteicamajiem lietošanas paņēmieniem;
               
            
                  h)
               
               
                  lietošanai amatieriem: produkta ieteicamā deva, kas izteikta kilogramos vai litros uz platības vienību (m2) gadā;
               
            No minētās informācijas kādus datus var nenorādīt tikai tad, ja pieteicējs pietiekami pamato šādu rīcību.
      Piezīme: Šī informācija jāsniedz, ja valsts tiesību normās nav noteikts citādi.
      Precīza informācija
      
                  Rādītājs
               
               
                  Noteikšanas metodes
               
            
                  Daudzums
               
               
                  EN 12580
               
            
                  Organisko vielu un pelnu saturs
               
               
                  EN 13039
               
            
                  Kopslāpeklis, Nkop.
                  
               
               
                  prEN 13654/1-2
               
            
                  Oglekļa un slāpekļa attiecība (C/N)
               
               
                  C/N (8)
                  
               
            
                  pH
               
               
                  EN 13037
               
            
                  Smagie metāli (Cd, Cr, Cu, Pb, Ni, Zn)
               
               
                  EN 13650
               
            
                  Hg
               
               
                  ISO 16772
               
            
                  Mitruma/sausnas saturs
               
               
                  EN 13040
               
            
                  Salmonellas
               
               
                  ISO 6579
               
            
                  Helmintu oliņas
               
               
                  prXP X 33-017
               
            
                  
                     E. Coli
                  
               
               
                  ISO 11866-3
               
            
                  Stabilitātes/nobriešanas tests (jānorāda izmantotā metode un pēc tās iegūtie rezultāti)
               
               
                  n. a.
               
            
                  
                              n. a.
                           
                           
                              =
                           
                           
                              nav attiecīgas CEN metodes.
                           
                        
            9.   Ekomarķējumā norādāmā informācija
      Ekomarķējuma 2. ailē iekļauj šādu tekstu:
      
                  —
               
               
                  veicina augsnes un ūdens piesārņojuma samazināšanos,
               
            
                  —
               
               
                  materiālus var pārstrādāt atkārtotai izmantošanai,
               
            
                  —
               
               
                  uzlabo augsnes auglību.
               
            
         (1)  OV L 194, 25.7.1975., 47. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
      
         (2)  OV L 47, 16.2.2001., 1. lpp.
      
         (3)  OV L 206, 22.7.1992., 7. lpp. Direktīvā jaunākie grozījumi izdarīti ar Regulu (EK) Nr. 1882/2003.
      
         (4)  OV L 59, 25.4.1979., 1. lpp. Direktīvā jaunākie grozījumi izdarīti ar Regulu (EK) Nr. 807/2003 (OV L 122, 16.5.2003., 36. lpp.).
      
         (5)  Dati par šo elementu saturu jāsniedz tikai par produktiem, kas satur materiālus no ražošanas procesu atkritumiem.
      
         (6)  Produktiem, kuru organiskās vielas nav iegūtas tikai no zaļās masas, dārzu vai parku atkritumiem.
      
         (7)  Produktiem, kuru organiskās vielas iegūtas tikai no zaļās masas, dārzu vai parku atkritumiem.
      
         (8)  
      
                  Oglekļa saturs
               
               
                  =
               
               
                  organisko vielu saturs (EN 13039) × 0,58
               
            
                  n. a.
               
               
                  =
               
               
                  nav attiecīgas CEN metodes.